PMIndiaData/PMIndiaSum huggingface dataset:
જાપાનના પ્રધાનમંત્રીની ભારતની મુલાકાત દરમિયાન એમઓયુ/સમજૂતીઓની યાદી (14 સપ્ટેમ્બર, 2017)

એચ. વિજ્ઞાન અને ટેકનોલોજી 8 ઇન્ટરડિસિપ્લિનરી થિયોરિટિકલ એન્ડ મેથેમેટિકલ સાયન્સિસ પ્રોગ્રામ (આઇથીમ્સ), રાઇકેન અને નેશનલ સેન્ટર ફોર બાયોલોજિકલ સાયન્સિસ (સિમોન્સ-એનસીબીએસ) માટે સમજૂતી બંને દેશો વચ્ચે સૈદ્ધાંતિક જીવવિજ્ઞાનના ક્ષેત્રમાં જોડાણ કરવા પ્રતિભાશાળી યુવાન વૈજ્ઞાનિકોને ઓળખવા અને તેમને પ્રોત્સાહન આપવા માટે સંયુક્ત આદાનપ્રદાન કાર્યક્રમ સ્થાપિત કરવો 9 નેશનલ ઇન્સ્ટિટ્યૂટ ઓફ એડવાન્સ ઇન્ડસ્ટ્રિઅલ સાયન્સ એન્ડ ટેકનોલોજી (એઆઇએસટી), જાપાન અને બાયોટેકનોલોજી વિભાગ (ડીબીટી) વચ્ચે સંયુક્ત સંશોધનનો કરાર જાપાનના એઆઇએસટીમાં ડીબીટી એઆઇએસટી ઇન્ટરનેશનલ સેન્ટર ફોર ટ્રાન્ઝિશનલ એન્ડ એન્વાયર્મેન્ટ રિસર્ચ (ડીએઆઇ સેન્ટર) નામનું આંતરરાષ્ટ્રીય કેન્દ્ર સ્થાપિત કરવું અને સંયુક્ત સંશોધન કરવું, જેનો ઉદ્દેશ બંને સંસ્થાઓ અને દેશોમાં વિજ્ઞાન અને ટેકનોલોજીને પ્રોત્સાહન આપવાનો છે 10 ડીબીટી અને નેશનલ ઇન્સ્ટિટ્યૂટ ઓફ એડવાન્સ સાયન્સ એન્ડ ટેકનોલોજી (એઆઇએસટી) વચ્ચે સમજૂતીકરાર (એમઓયુ) ડીબીટી રિસર્ચ ઇન્સ્ટિટ્યૂટ અને એઆઈએસટી વચ્ચે લાઇફ સાયન્સ અને બાયોટેકનોલોજી વચ્ચે સંશોધનાત્મક જોડાણને પ્રોત્સાહન આપવું I. રમતગમત 11 લક્ષ્મીબાઈ નેશનલ ઇન્સ્ટિટ્યૂટ ઓફ ફિઝિકલ એજ્યુકેશન (એલએનઆઇપીઇ) અને નિપ્પોન સ્પોર્ટસ સાયન્સ યુનિવર્સિટી, જાપાન (એનએસએસયુ) વચ્ચે આંતરરાષ્ટ્રીય અકાદમિક અને રમતગમતના આદાનપ્રદાન પર એમઓયુ (સમજૂતીકરાર) લક્ષ્મીબાઈ નેશનલ ઇન્સ્ટિટ્યૂટ ઓફ ફિઝિકલ એજ્યુકેશન, ભારત અને નિપ્પોન સ્પોર્ટસ સાયન્સ યુનિવર્સિટી, જાપાન વચ્ચે આંતરરાષ્ટ્રીય શિક્ષણ સહકાર અને આદાનપ્રદાન વધારવા અને સુલભ કરવા 12 સ્પોર્ટ્સ ઓથોરિટી ઓફ ઇન્ડિયા અને નિપ્પોન સ્પોર્ટ્સ વચ્ચે આંતરરાષ્ટ્રીય શૈક્ષણિક અને રમતગમતના આદાનપ્રદાન પર સમજૂતીકરાર (એમઓયુ) સ્પોર્ટ્સ ઓથોરિટી ઓફ ઇન્ડિયા અને નિપ્પોન સ્પોર્ટ્સ સાયન્સ યુનિવર્સિટી, જાપાન વચ્ચે આંતરરાષ્ટ્રીય શિક્ષણ સહકાર અને આદાનપ્રદાનને વધારવા અને સુલભ કરવા 13 લક્ષ્મીબાઈ નેશનલ ઇન્સ્ટિટ્યૂટ ઓફ ફિઝિકલ એજ્યુકેશન (એલએનઆઇપીઇ) અને યુનિવર્સિટી ઓફ ત્સુકુબા, જાપાન વચ્ચે ઇરાદાપત્ર (એલઓઇ) લક્ષ્મીબાઈ નેશનલ ઇન્સ્ટિટ્યૂટ ઓફ ફિઝિકલ એજ્યુકેશન, ભારત અને યુનિવર્સિટી ઓફ ત્સુકુબા, જાપાન વચ્ચે વ્યૂહાત્મક જોડાણ, સંયુક્ત સંશોધનાત્મક કાર્યક્રમ અને આદાનપ્રદાનને મજબૂત કરવું 14 સ્પોર્ટ્સ ઓથોરિટી ઓફ ઇન્ડિયા અને જાપાનની યુનિવર્સિટી ઓફ ત્સુકુબા વચ્ચે ઇરાદાપત્ર (એલઓઇ) જાપાનની યુનિવર્સિટી ત્સુકુબા યુનિવર્સિટી અને સ્પોર્ટ્સ ઓથોરિટી ઓફ ઇન્ડિયા વચ્ચે વ્યૂહાત્મક જોડાણ, સંયુક્ત સંશોધનાત્મક કાર્યક્રમ અને આદાનપ્રદાનને મજબૂત કરવું જે. એકેડેમિક/થિન્ક ટેન્ક 15 સંશોધન સંબંધિત પ્રવૃત્તિઓમાં સહકારને પ્રોત્સાહન આપવા માટે આરઆઇએસ અને આઇડીઇ-જેટ્રો વચ્ચે સમજૂતીકરાર સંશોધનના તારણોના પ્રસારની અસરકારકતા અને સંશોધનની ક્ષમતાને વધારવા આરઆઇએસ અને આઇડીઇ-જેટ્રો વચ્ચે સંસ્થાગત સહકારને પ્રોત્સાહન
પ્રધાનમંત્રી શ્રીએ પૂણેમાં સંત તુકારામજી સમક્ષ પ્રાર્થના કરી

પ્રધાનમંત્રી શ્રી નરેન્દ્ર મોદીએ પૂણેમાં સંત તુકારામજી સમક્ષ પ્રાર્થના કરી. શ્રી મોદીએ કહ્યું કે સંત તુકારામના આદર્શો ઘણા લોકોને પ્રેરિત કરે છે અને આપણને અન્યોની સેવા કરવા અને દયાળુ સમાજનું સંવર્ધન કરવાની પ્રેરણા આપે છે. પ્રધાનમંત્રી કાર્યાલયે ટ્વીટ કર્યું; "
પ્રધાનમંત્રીએ વેમ્બલે સ્ટેડિયમમાં બ્રિટિશ - ભારતીય સમુદાયને સંબોધિત કર્યો

પ્રધાનમંત્રી શ્રી નરેન્દ્ર મોદીએ જણાવ્યું હતું કે ભારતની વિશાળ વિવિધતા તેની પોતાની વિશેષતા, ગૌરવ અને તાકાતમાં છે. ઇંગ્લેન્ડના પ્રધાનમંત્રી ડેવિડ કેમેરુનની ઉપસ્થિતિમાં બ્રિટિશ – ભારતીય સમુદાયની વિશાળ સભાને વેમ્બલે સ્ટેડિયમ લંડનમાં સંબોધિત કરતા પ્રધાનમંત્રીએ શીખ સમુદાય તથા ભારતની સૂફી પરંપરાના મહાન યોગદાનનો ઉલ્લેખ કર્યો હતો. કાલે લંડનમાં શીખ સમુદાયની સાથે પોતાની બેઠકનો ઉલ્લેખ કરતાં પ્રધાનમંત્રીએ જણાવ્યું હતું કે આ લોકોના દર્દને સમજ્યું, તેમની સમસ્યાઓને સમજી અને તે તેના સમાધાન માટે કાર્ય કરી રહ્યા છે. એક કલાકથી વધારે સમય સુધી ચાલેલા પોતાના ભાષણમાં ભારતના વિઝનની વ્યાખ્યા કરતા પ્રધાનમંત્રીએ અલવર રાજસ્થાનમાં રહેનારા ઇમરાન ખાનનો ઉલ્લેખ કર્યો હતો, જેણે લગભગ 50 શિક્ષા એપ તૈયાર કરી તેને મફતમાં વહેંચી હતી. તેમણે હરિયાણાના એક સરપંચને પણ યાદ કર્યા હતા, તેમણે તેમના બેટી બચાવો, બેટી પઢાવોના આહ્વવાનની પ્રતિક્રિયામાં દિકરીની સાથે સેલ્ફી સહિતના આ અભિયાનમાં ભાગ લીધો, જે વૈશ્વિક રીતે સફળ થયું હતું. તેમણે જણાવ્યું હતું કે તેમને વિશ્વાસ છે કે ભારતના વિઝનના કારણે ભારતનું ભવિષ્ય ઉજ્જવળ છે તથા આ ઇમરાન ખાનનું ભારત છે, જેમણે શિક્ષા એપનું સર્જન કરીને તેને મફતમાં વહેંચી હતી તથા તે સરપંચનું પણ ભારત છે, જેમણે પોતાની દિકરીઓ સાથે સેલ્ફી અભિયાનના માધ્યમથી સકારાત્મક પ્રતિક્રિયા વ્યક્ત કરી હતી. તેમણે જણાવ્યું હતું કે ભારતમાં એવા ઘણા લોકો છે. પ્રધાનમંત્રીએ જણાવ્યું હતું કે વિશ્વના તમામ મુખ્ય ધર્મ ભારતમાં મોટી સંખ્યામાં છે. તેમણે જણાવ્યું હતું કે ભારતવંશી આ મૂલ્યોને પોતાની સાથે જ્યાં જાય છે ત્યાં લઇ જાય છે. એટલા માટે તે ભારતના મહાન દૂત છે. પ્રધામંત્રીએ ભારતીય નાગરિકોના જીવનમાં ફેરફાર લાવવા માટે સ્વચ્છ ભારત તથા સ્વચ્છ ઉર્જા પર પોતાની વિશેષ યોજનાઓ તથા પોતાની સરકારની અત્યાર સુધીની પહેલો અંગે જાણકારી આપી હતી. તેમણે જણાવ્યું હતું કે વૈશ્વિક સૌર ઉર્જા ઉત્પાદનના લક્ષ્યને આગળ વધારવામાટે મોટી માત્રામાં સૌર વિકિરણથી સંપન્ન દેશોની સાથે વૈશ્વિક ‘સૌર કરાર’નું નેતૃત્વ કરશે. પ્રધાનમંત્રીએ જણાવ્યું હતું કે જે ભારત તમે ટીવીના પડદા તથા સમાચાર પત્રમાં જુઓ છો એ તેનાથી ઘણા મોટું તથા વધારે મહાન છે.
પ્રધાનમંત્રીએ અરુણાંચલ પ્રદેશ અને મિઝોરમના લોકોને તેમના  નાગરિકતા દિવસ નિમિત્તે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ અરુણાંચલ પ્રદેશ અને મિઝોરમના લોકોને તેમના નાગરિકતા દિવસ નિમિત્તે શુભેચ્છાઓ પાઠવી હતી. તેમણે કહ્યું હતું કે “અરુણાંચલ પ્રદેશના નાગરિકતા દિવસ નિમિત્તે રાજ્યના લોકોને હું શુભેચ્છાઓ પાઠવું છું. આગામી વર્ષોમાં રાજ્યના એકંદર વિકાસ માટે હું પ્રાર્થના કરું છું. અરુણાંચલ પ્રદેશની નવી સરકારને લોકોની અપેક્ષાઓ અને આકાંક્ષાઓ પૂરી કરવા માટે મારી શુભકામનાઓ છે.” પ્રધાનમંત્રીએ જણાવ્યું હતું કે “મિઝોરમના અદ્ભુત લોકોને તેમના નાગરિકતા દિવસે મારી શુભેચ્છાઓ છે. આવનારાં વર્ષોમાં મિઝોરમ પ્રગતિની નવી ઊંચાઈઓને આંબે તેવી પ્રાર્થના.”
બસવજયંતીના અવસરે પ્રધાનમંત્રીએ આજે એક વીડિયો સંદેશમાં ભગવાન બસેશ્વર જયંતીની શુભકામનાઓ પાઠવી

પ્રધાનમંત્રી શ્રી નરેન્દ્ર મોદીએ આજે ભગવાન બસવેશ્વરની જયંતી એટલ કે બસવજયંતી નિમિત્તે આજે એક વીડિયો સંદેશમાં ભગવાન બસેશ્વર જયંતીની શુભકામનાઓ પાઠવી. અને અને ભગવાન બસેશ્વરને શ્રદ્ધા સુમન અર્પણ કર્યા. બસવજયંતી 12 સદીના મહાન તત્વજ્ઞાની અને સમાજ સુધારક વિશ્વગુરુ બસવેશ્વરની જન્મ તિથિના માનમાં દર વર્ષે ઉજવવામાં આવે છે. વૈશ્વિક બસવજયંતી – 2020નું આજે ડિજિટલ માધ્યમથી આયોજન કરવામાં આવ્યું હતું અને સમગ્ર ભારત તેમજ દુનિયામાંથી તેમના અનુયાયીઓ જોડાયા હતા. આ સંદેશામાં, પ્રધાનમંત્રીએ કોરોના વાયરસ મહામારીને હરાવવા માટે સમગ્ર દેશને શક્તિ પ્રદાન કરવા ભગવાન બસવેશ્વરના આશીર્વાદ માંગ્યા હતા. પ્રધાનમંત્રી અગાઉના ઘણા પ્રસંગો યાદ કરતા કહ્યું કે, ભગવાન બસવેશ્વરના વચનોનો 23 ભાષાઓમાં અનુવાદ હોય કે પછી લંડનમાં ભગવાન બસવેશ્વરની મૂર્તિના અનાવરણનો પ્રસંગ હોય, તેમના વચનોમાંથી તેમને ઘણું બધું શીખવા મળ્યું છે. ભગવાન બસવેશ્વરને મહાન સુધારક અને કુશળ વહીવટકર્તા ગણાવી પ્રધાનમંત્રીએ જણાવ્યું હતું કે, ભગવાન બસવેશ્વર પોતે વ્યક્તિગત રીતે લોકોમાં અને સમાજમાં જે સુધારાઓ ઇચ્છતા હતા તેનો માત્ર ઉપદેશ જ નહોતા આપતા પરંતુ તેમણે પોતે પણ આ તમામ બાબતો તેમના જીવનમાં અપનાવી હતી. પ્રધાનમંત્રીએ જણાવ્યું હતું કે, ભગવાન બસવેશ્વરના વચનો આધ્યાત્મિક જ્ઞાનનો સ્રોત છે, તેમજ આપણા જીવન માટે એક વ્યવહારું માર્ગદર્શક પણ છે. તેમના વચનો આપણને એક બહેતર માણસ બનતા શીખવે છે અને આપણા સમાજને વધુ ઉદાર તેમજ દયાળુ અને માનવીય બનાવતા શીખવે છે. તેમણે સામાજિક અને જાતિય સમાનતા જેવા વિષયો પર સદીઓ પહેલાં આપણને માર્ગદર્શન આપ્યું હતું. પ્રધાનમંત્રીએ જણાવ્યું હતું કે, બસવન્નાએ એક એવી સામાજિક લોકશાહીનો પાયો નાંખ્યો હતો જ્યાં સમાજના અંતિમ પાયદાન પર ઉભેલી વ્યક્તિની ચિંતા સૌથી પહેલાં કરવામાં આવતી હોય. તેમણે ઉમેર્યું હતું કે, બસવન્નાએ માનવજીવનના દરેક પાસાં સ્પર્શ્યા છે, તેને બહેતર બનાવવા માટે ઉકેલો સૂચવ્યા છે. પ્રધાનમંત્રીએ ખુશી વ્યક્ત કરી હતી કે, 2017માં બસવન્નાના પવિત્ર વચનોના ડિજિટાઇઝેશનનું જે સૂચન મેં રજૂ કર્યું હતું, તેના પર અત્યારે વ્યાપક કામ થઇ રહ્યું છે. સમગ્ર દુનિયામાં આજના ડિજિટલ કાર્યક્રમનું સંચાલન કરનારી બસવન્ના સમિતિનિ કામગીરીને બિરદાવતા પ્રધાનમંત્રીએ જણાવ્યું હતું કે, લૉકડાઉનના નિયમોનું પાલન કરવા માટે એક પ્રકારે આ ઑનલાઇન સમૂહમિલન ખૂબ જ ઉત્તમ દૃશ્ટાંત છે. પ્રધાનમંત્રીએ જણાવ્યું હતું કે, “આજે, ભારતીયોને લાગે છે કે પરિવર્તન ખરેખર તેમનાથી શરૂ થાય છે. આ પ્રકારની આશા અને વિશ્વાસ દેશને મુશ્કેલથી પણ મુશ્કેલ પડકારોમાંથી બહાર નીકળવામાં મદદ કરે છે અને કરી રહ્યાં છે.” તેમણે દેશવાસીઓને આ વિશ્વાસ અને આશાના સંદેશાને આગળ ધપાવવા અને વધુ મજબૂત કરવાની અપીલ કરી હતી. તેમણે કહ્યું હતું કે, આનાથી આપણને પરિશ્રમ અને પરોપકાર માટે પ્રેરણા મળશે. દુનિયાને બહેતર સ્થળ બનાવવા માટે ભગવાન બસવન્નાના કાર્યો અને આદર્શોનો સમગ્ર દુનિયામાં પ્રસાર કરવાનું ચાલુ રાખવા માટે તેમણે લોકોને અનુરોધ કર્યો હતો. બસવજયંતી નિમિત્તે સૌને શુભેચ્છા પાઠવતી વખતે, પ્રધાનમંત્રીએ લોકોને સામાજિક અંતર જાળવવા માટે ‘બે ગજનું અંતર’ નિયમનું પાલન કરવાનો પણ અનુરોધ કર્યો હતો.
રેલવેના કર્મચારીઓને ઉત્પાદકતા સાથે સાંકળતા બોનસને  કેબિનેટની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષપદે મળેલી કેન્દ્રીય કેબિનેટે નાણાંકીય વર્ષ 2015-16 માટે રેલવેના બોનસપાત્ર નોન-ગેઝેટેડ કર્મચારીઓને 78 દિવસના વેતન જેટલું ઉત્પાદકતા સાથે સંકલિત બોનસ (પીએલબી) આપવાને મંજૂરી આપી છે( જેમાં આરપીએફ, આરપીએફએસ કર્મચારીઓનો સમાવેશ થતો નથી). આ મંજૂરીને કારણે અંદાજે રૂ.2090.96 કરોડની નાણાંકીય અસર થશે. ઉત્પાદકતા સાથે સંકલિત બોનસને કારણે મોટી સંખ્યા ધરાવતા રેલવેના કર્મચારીઓને ઔદ્યોગિક શાંતિ જાળવવા સાથે રેલવેમાં તેમની કામગીરી સુધારવાનું પ્રોત્સાહન પ્રાપ્ત થશે. આ બોનસની ચૂકવણી બોનસ મળવાપાત્ર કર્મચારીઓને દશેરા/ પૂજાના તહેવાર પહેલા થઈ જશે.
પ્રધાનમંત્રી આવતીકાલે જી20 વર્ચ્યુઅલ સમિટમાં ભાગ લેશે

પ્રધાનમંત્રી શ્રી નરેન્દ્ર મોદી કોરોનાવાયરસ સંબંધિત સમસ્યાઓની ચર્યા કરવા માટે આવતીકાલે જી20 વર્ચ્યુઅલ સમિટમાં ભાગ લેશે. પ્રધાનમંત્રીએ ટ્વીટમાં કહ્યું હતું કે, “કોવિડ-19 વૈશ્વિક મહામારીનો સામનો કરવા જી20 એક મહત્વપૂર્ણ વૈશ્વિક ભૂમિકા નિભાવી રહ્યું છે. હું સઉદી જી20ના પ્રમુખ દ્વારા આયોજિત જી20 વર્ચ્યુઅલ સમિટમાં આવતીકાલે ઉપયોગી ચર્ચા કરવા માટે તત્પર છું.”
મંત્રીમંડળે ભારત અને નામિબિયા તથા પનામાનાં ચૂંટણી વ્યવસ્થાપન એકમો વચ્ચે સમજૂતીકરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકમાં આજે ભારત અને ઇલેક્શન કમિશન ઓફ નામિબિયા (ઈસીએન) તથા ઇલેક્શન ટ્રિબ્યુનલ ઓફ પનામા (ઇટીપી) વચ્ચે ચૂંટણીનાં વ્યવસ્થાપન અને વહીવટનાં ક્ષેત્રમાં સાથસહકાર સ્થાપિત કરવા માટે સમજૂતીકરાર (એમઓયુ) કરવાનાં પ્રસ્તાવને મંજૂરી આપવામાં આવી છે. મુખ્ય વિશેષતાઓ : આ સમજૂતીકરારમાં એવી પ્રમાણભૂત કલમો/જોગવાઈઓ સામેલ છે, જે મુખ્યત્વે ચૂંટણીનાં વ્યવસ્થાપન અને વહીવટનાં ક્ષેત્રમાં સાથસહકારને પ્રોત્સાહન આપવાની પ્રતિબદ્ધતા વ્યક્ત કરે છે, જેમાં ચૂંટણીની પ્રક્રિયાનાં સંગઠનાત્મક અને ટેકનિકલ વિકાસ વિશે જાણકારી અને અનુભવનું આદાનપ્રદાન કરવું, માહિતીનું આદાનપ્રદાન કરવું, સંસ્થાગત ક્ષમતાઓનું નિર્માણ કરવું અને એને મજબૂત કરવી, કર્મચારીઓને તાલીમ આપવી, નિયમિત ચર્ચાવિચારણા વગેરેને પ્રોત્સાહન આપવાનું સામેલ છે. અસરઃ આ સમજૂતીકરાર દ્વિપક્ષીય સાથસહકારને પ્રોત્સાહન આપશે. એનું લક્ષ્યાંક ઇલેક્શન કમિશન ઓફ નામિબિયા (ઈસીએન) અને ઇલેક્શન ટ્રિબ્યુનલ ઓફ પનામા (ઇટીપી) માટે ટેકનિકલ સહાયતા/ક્ષમતાનું નિર્માણ કરવાનું છે. આ સમજૂતીમાં ચૂંટણીનાં વ્યવસ્થાપન અને વહીવટનાં ક્ષેત્રમાં સહયોગ સ્થાપિત કરવાનો તથા એ દેશોમાં ચૂંટણી યોજવા સુધી સહાયતા ઉપલબ્ધ કરાવવાનો વિચાર કરવામાં આવ્યો છે. પરિણામસ્વરૂપે ભારતનાં આંતરરાષ્ટ્રીય સંબંધોને પ્રોત્સાહન મળશે. પૃષ્ઠભૂમિઃ ચૂંટણી પંચ કેટલાંક દેશો અને સંસ્થાઓ સાથે સમજૂતીકરાર પર હસ્તાક્ષર કરીને દુનિયાભરમાં ચૂંટણી સાથે સંબંધિત બાબતો અને ચૂંટણીની પ્રક્રિયાઓનાં ક્ષેત્રમાં સાથસહકારને પ્રોત્સાહન આપે છે. ચૂંટણી પંચ એક બંધારણીય સંસ્થા છે, જે દુનિયામાં સૌથી મોટી ચૂંટણીઓનું આયોજન કરે છે. ચૂંટણી પંચની એ જવાબદારી છે કે, તે જુદી જુદી સામાજિક-રાજકીય અને આર્થિક પૃષ્ઠભૂમિ ધરાવતા લગભગ 85 કરોડ મતદાતાઓનાં દેશમાં સ્વતંત્ર અને તટસ્થ ચૂંટણીનું આયોજન કરે. ભારતમાં લોકશાહીની સફળતાએ દુનિયાભરની લગભગ દરેક રાજકીય વ્યવસ્થાનું ધ્યાન પોતાની તરફ ખેંચ્યું છે. ઉત્કૃષ્ટતા હાંસલ કરવાનાં પ્રયાસોમાં ચૂંટણી પંચ ચૂંટણી અને એની સાથે સંબંધિત બાબતોમાં દ્વિપક્ષીય સંબંધ સ્થાપિત કરવાનાં ઉદ્દેશ સાથે વિદેશી ચૂંટણી એકમો તરફથી વિવિધ પ્રસ્તાવ પ્રાપ્ત કરે છે. ચૂંટણી પંચે ચૂંટણીનાં વ્યવસ્થાપન અને વહીવટનાં ક્ષેત્રનાસંબંધમાં ઇલેક્શન કમિશન ઓફ નામિબિયા (ઇસીએન) અને ઇલેક્શન ટ્રિબ્યુનલ ઓફ પનામા (ઇટીપી)ની સાથે પોતાનાં સમજૂતીકરાર વિશે આ પ્રસ્તાવ કાયદા અને ન્યાય મંત્રાલય, વ્યવસ્થાપન વિભાગને મોકલ્યો છે.
પ્રધાનમંત્રીએ તેમની મોઢેરાની મુલાકાત અંગે નાગરિકોની ટિપ્પણીઓનાં જવાબ આપ્યા

પ્રધાનમંત્રી શ્રી નરેન્દ્ર મોદીએ તેમની મોઢેરા મુલાકાત અંગે નાગરિકોની ટિપ્પણીઓનો જવાબ આપ્યો છે. પ્રધાનમંત્રીએ ટ્વીટ કર્યું; મોઢેરાને 24 x 7 સોલાર પાવરથી ચાલતું ગામ જાહેર કરવા પર: “હું તમારી ખુશીની કલ્પના કરી શકું છું. મોઢેરાએ ઈતિહાસ રચ્યો છે. મોઢેરાના સૂર્ય મંદિર પર “હું આ જોઈને ખુશ છું. મેં એ પણ જોયું કે તમે તમારી મુલાકાત પર એક થ્રેડ કર્યો છે. ભારતના ઐતિહાસિક અને પ્રવાસન સ્થળોને લોકપ્રિય બનાવવાની સારી રીત છે.”
પ્રધાનમંત્રીએ જાણીતા લેખક બિનપાની મોહંતીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જાણીતા લેખક બિનપાની મોહંતીના નિધન પર ઊંડો શોક વ્યક્ત કર્યો છે. શ્રી મોદીએ કહ્યું કે બિનાપાની મોહંતીએ ઓડિયા સાહિત્ય, ખાસ કરીને કાલ્પનિક લેખનમાં અમૂલ્ય યોગદાન આપ્યું છે. એક ટ્વીટમાં પ્રધાનમંત્રીએ કહ્યું; "જાણીતા લેખક બિનપાની મોહંતીજીના નિધનથી વ્યથિત થયો છું. તેમણે ઓડિયા સાહિત્યમાં, ખાસ કરીને કાલ્પનિક લેખનમાં નોંધપાત્ર યોગદાન આપ્યું છે. તેમની કૃતિઓ વિવિધ ભાષાઓમાં અનુવાદિત થઈ છે અને ઘણી લોકપ્રિયતા પ્રાપ્ત કરી છે. તેમના પરિવાર અને પ્રશંસકો પ્રત્યે સંવેદના. ઓમ શાંતિ."
પ્રધાનમંત્રીએ પૂર્વ રાષ્ટ્રપતિ ડૉ. એપીજે અબ્દુલ કલામને તેમની જયંતિ પર નમન કર્યા

પ્રધાનમંત્રી શ્રી નરેન્દ્ર મોદીએ ભારતના પૂર્વ રાષ્ટ્રપતિ ડૉ. એપીજે અબ્દુલ કલામને તેમની જયંતી પર નમન કર્યા છે. પ્રધાનમંત્રીએ કહ્યું, “ડૉ. એપીજે એબ્દુલ કલામને તેમની જયંતિ પર શત-શત નમન.” પ્રધાનમંત્રી શ્રી મોદીએ કહ્યું, “આજે આપણે ડૉ. એપીજે અબ્દુલ કલામને નમન કરી રહ્યા છીએ અને એક વૈજ્ઞાનિક, વિદ્વાન અને ભારતના રાષ્ટ્રપતિ તરીકેની તેમની ઉપલબ્ધિઓનો ઉત્સવ મનાવી રહ્યા છીએ. આપણે સાનુરાગ શિક્ષણ તેમજ શિક્ષા માટે તેમના જુસ્સાને યાદ કરીએ છીએ. ડૉ. કલામે યુવા મનને વિચારવાની ક્ષમતા અને નવાચાર માટે પ્રજ્વલિત કર્યા છે. ડૉ. કલામ આજે આપણી વચ્ચે નથી પરંતુ તેમના વિચાર, આદર્શો અને ભારતની પરિકલ્પના હંમેશા જીવિત રહેશે.”
પ્રધાનમંત્રી આવતીકાલે રાણી લક્ષ્મીબાઈ સેન્ટ્રલ એગ્રિકલ્ચરલ યુનિવર્સિટીની કોલેજ અને વહીવટી વિભાગના ભવનનું ઉદઘાટન કરશે

પ્રધાનમંત્રી શ્રી નરેન્દ્ર મોદી આવતીકાલે 1230 વાગ્યે વિડિયો કોન્ફરન્સના માધ્યમથી રાણી લક્ષ્મીબાઈ સેન્ટ્રલ એગ્રિકલ્ચરલ યુનિવર્સિટીની કોલેજ અને વહીવટી વિભાગના ભવનનું ઉદઘાટન કરશે. આરએલબી સેન્ટ્રલ એગ્રિકલ્ચરલ યુનિવર્સિટી ઝાંસીમાં સ્થિત છે અને બુંદેલખંડ ક્ષેત્રની એક અગ્રણી સંસ્થા છે. યુનિવર્સિટીએ 2014-15માં તેનું પ્રથમ શૈક્ષણિક સત્ર શરૂ કર્યું અને તે કૃષિ, બાગાયત અને વનીકરણમાં અંડર ગ્રેજ્યુએટ અને પોસ્ટ ગ્રેજ્યુએટ અભ્યાસક્રમો પૂરા પાડે છે. તે વર્તમાનમાં ઇન્ડિયન ગ્રાસલેન્ડ એન્ડ ફોડર રીસર્ચ ઇન્સ્ટિટ્યૂટ ઝાંસીથી કાર્યરત છે કારણ કે મુખ્ય ઇમારતો તૈયાર થઈ રહી હતી. પ્રધાનમંત્રી શ્રી નરેન્દ્ર મોદી આ કાર્યક્રમ દરમિયાન યુનિવર્સિટીના વિદ્યાર્થીઓ સાથે સંવાદ કરશે.
પ્રધાનમંત્રીએ ઉત્તરપ્રદેશમાં નોઇડા આંતરરાષ્ટ્રીય હવાઇમથકનો શિલાન્યાસ કર્યો

પ્રધાનમંત્રી શ્રી નરેન્દ્ર મોદીએ આજે ઉત્તરપ્રદેશમાં નોઇડા આંતરરાષ્ટ્રીય હવાઇમથકનો શિલાન્યાસ કર્યો હતો. આ પ્રસંગે ઉત્તરપ્રદેશના મુખ્યમંત્રી શ્રી યોગી આદિત્યનાથ, કેન્દ્રીય મંત્રી શ્રી જ્યોતિરાદિત્ય સિંધિયા, જનરલ વી.કે. સિંહ, શ્રી સંજીવ બલિયાન, શ્રી એસ.પી. સિંહ બઘેલ અને શ્રી બી. એલ. વર્મા સહિત અન્ય મહાનુભાવો ઉપસ્થિત રહ્યા હતા. આ પ્રસંગે ઉપસ્થિતોને સંબોધન કરતા પ્રધાનમંત્રી એ જણાવ્યું હતું કે, 21મી સદીનું નવું ભારત આજે સૌથી શ્રેષ્ઠ આધુનિક માળખાકીય સુવિધાઓમાં ગણના પામતી સુવિધાઓનું નિર્માણ કરી રહ્યું છે. તેમણે કહ્યું હતું કે, “સારા માર્ગો, સારું રેલવે નેટવર્ક, સારા હવાઇમથકો માત્ર માળખાકીય સુવિધાઓની પરિયોજનાઓ નથી પરંતુ તેનાથી સમગ્ર પ્રદેશનું રૂપાંતરણ થાય છે અને તેનાથી લોકોના જીવનમાં સંપૂર્ણ પરિવર્તન આવે છે.” પ્રધાનમંત્રીએ કહ્યું હતું કે, નોઇડા આંતરરાષ્ટ્રીય હવાઇમથક ઉત્તરીય ભારતનો લોજિસ્ટિક્સ ગેટવે બની જશે. તેમણે ઉમેર્યું હતું કે, આ હવાઇમથક સમગ્ર પ્રદેશને રાષ્ટ્રીય ગતિશક્તિ માસ્ટર પ્લાનનું શક્તિશાળી પ્રતીક બનાવશે. માળખાકીય સુવિધાઓના વિકાસના આર્થિક પરિબળો અંગે ટિપ્પણી કરતા પ્રધાનમંત્રીએ જણાવ્યું હતું કે, હવાઇમથકના નિર્માણ કાર્ય દરમિયાન રોજગારની તકોનું સર્જન થયું છે. તેમણે ઉમેર્યું હતું કે, “આ હવાઇમથકને પણ સરળતા અને સુગમતાથી કામ કરવા માટે હજારો લોકોની જરૂર પડવાની છે. આથી, આ હવાઇમથક પણ પશ્ચિમી ઉત્તરપ્રદેશમાં હજારો લોકોને રોજગારી પૂરી પાડશે.” પ્રધાનમંત્રીએ ટિપ્પણી કરી હતી કે, સ્વતંત્રતાના 7 દાયકા પછી પહેલી વખત ઉત્તરપ્રદેશે હંમેશા તે જેના માટે લાયકાત ધરાવે છે તે મેળવવાની શરૂઆત કરી છે. ડબલ એન્જિનની સરકારના પ્રયાસોથી, આજે ઉત્તરપ્રદેશ સમગ્ર દેશમાં સૌથી વધારે કનેક્ટિવિટી ધરાવતા પ્રદેશમાં પરિવર્તિત થઇ રહ્યું છે. તેમણે કહ્યું હતું કે, નોઇડા આંતરરાષ્ટ્રીય હવાઇમથક ભારતમાં ઉડ્ડયન ક્ષેત્રના વિકાસમાં ઘણી મોટી ભૂમિકા નિભાવશે અને હવાઇમથકોની જાળવણી, રિપેરિંગ તેમજ પરિચાલનના કેન્દ્ર તરીકે વર્તશે. તેમણે માહિતી આપી હતી કે, જાળવણી, રિપેરિંગ અને સમારકામ
તમે તમારું શ્રેષ્ઠ આપ્યું અને તે જ માન્ય રાખે છે: પ્રધાનમંત્રી ભવાની દેવીને

પ્રધાનમંત્રી શ્રી નરેન્દ્ર મોદીએ ભારતની તલવારબાજ ખેલાડી સી એ ભવાની દેવીના પ્રયત્નોની પ્રશંસા કરી છે જેમણે આગલા રાઉન્ડમાં બહાર નીકળતા પહેલા ઓલિમ્પિક તલવારબાજી મેચમાં ભારતનો પ્રથમ વિજય નોંધાવ્યો હતો. ઓલિમ્પિયન દ્વારા ભાવનાત્મક ટ્વીટ પર પ્રતિક્રિયા આપતા પ્રધાનમંત્રીએ ટ્વિટ કર્યું: "તમે તમારું શ્રેષ્ઠ આપ્યું અને તે જ માન્ય રાખે છે. હાર-જીત એ જીવનનો એક ભાગ છે. ભારતને તમારા યોગદાન પર ખૂબ ગર્વ છે. તમે અમારા નાગરિકો માટે એક પ્રેરણા છો.
પ્રધાનમંત્રીએ શૂટર સિંહરાજ અધાનાને પેરાલિમ્પિક્સ ગેમ્સમાં રજત પદક જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ શૂટર સિંહરાજ અધાનાને ટોક્યોમાં પેરાલિમ્પિક્સ ગેમ્સમાં રજત પદક જીતવા બદલ અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું; "ઉત્કૃષ્ટ સિંઘરાજ અધાનાએ ફરી કરી બતાવ્યું! તેમણે આ વખતે મિક્સ્ડ 50 મીટર પિસ્તોલ
પ્રધાનમંત્રીનું રોમમાં આગમન

પ્રધાનમંત્રી શ્રી નરેન્દ્ર મોદી 16મી જી-20 સમિટમાં ભાગ લેવા માટે રોમ પહોંચ્યા હતા. ઈટલી સરકારના વરિષ્ઠ અધિકારીઓ અને ઇટલીમાં ભારતના રાજદૂતે પ્રધાનમંત્રીનું સ્વાગત કર્યું હતું.
લોકપાલ અને લોકાયુક્ત (સુધારા) બિલ, 2016

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે સંસદમાં લોકપાલ અને લોકાયુક્ત (સુધારા) ખરડો, 2016 રજૂ કરીને લોકપાલ અને લોકાયુક્ત કાયદા, 2013ની કલમ 44 અને પરિણામરૂપ સંશોધનો માટે પૂર્વવતી અસર સાથે મંજૂરી આપી છે. મંજૂર થયેલા સુધારા સરકારી કર્મચારીઓની વિવિધ કેટેગરીઓ દ્વારા વ્યક્ત થયેલી ચિંતાઓ અને આશંકાઓનું સમાધાન કરશે તથા લોકપાલ અને લોકાયુક્ત કાયદા, 2013ની કલમ 44ની જોગવાઈનો અમલ કરવામાં પડતી મુશ્કેલીઓ દૂર કરશે. આ સુધારણા સ્થાયી સમિતિની ભલામણો સાથે સુસંગત છે.
પ્રધાનમંત્રીનું કોલંબોમાં આગમન, સીમા મલાકા મંદિરની મુલાકાત લીધી

પ્રધાનમંત્રી શ્રી નરેન્દ્ર મોદી આજે સાંજે કોલંબો આવી પહોંચ્યા હતા. વિમાન મથકે તેમનું સ્વાગત શ્રીલંકાના પ્રધાનમંત્રી શ્રી રાનીલ વિક્રમસિંઘે અને અન્ય વરિષ્ઠ મંત્રીઓએ કર્યું હતું. બંને પ્રધાનમંત્રીઓ ત્યાર બાદ સીમા મલાકા મંદિરે આવી પહોંચ્યા હતા. ત્યાં મંદિરના મુખ્ય સાધુએ તેમનું અને અન્ય મહાનુભવોનું સ્વાગત કર્યું હતું. પ્રધાનમંત્રીએ મંદિરમાં નૈવેધ ધરાવવાની વેદી ઉપર પૂષ્પો અર્પિત કર્યાં હતા. પ્રધાનમંત્રી મોદી અને પ્રધાનમંત્રી વિક્રમસિંઘે બંનેએ સાથે વેસાક ડેની પૂર્વ સંધ્યાએ દિપ પ્રાગટ્ય માટે સ્વીચ દબાવી હતી અને તુરત જ તેજસ્વી બહૂરંગી પ્રકાશ ઝળહળી ઉઠયો હતો અને આતશબાજી શરૂ થઈ હતી.
પ્રધાનમંત્રીએ આંધ્ર પ્રદેશના ભૂતપૂર્વ મુખ્યમંત્રી શ્રી કે. રોસૈયા ગારુના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ આંધ્રપ્રદેશના પૂર્વ મુખ્યમંત્રી શ્રી કે. રોસૈયા ગારુના નિધન પર શોક વ્યક્ત કર્યો છે. એક ટ્વિટમાં, પ્રધાનમંત્રીએ કહ્યું; "શ્રી કે. રોસૈયા ગારુના નિધનથી દુઃખી છું. મને તેમની સાથેની અમે બંને મુખ્યમંત્રી તરીકે સેવા આપી હતી અને બાદમાં જ્યારે તેઓ તમિલનાડુના રાજ્યપાલ હતા તે સમયની મારી વાતચીત યાદ છે. જાહેર સેવામાં તેમના યોગદાનને યાદ કરવામાં આવશે. તેમના પરિવાર અને સમર્થકો પ્રત્યે સંવેદના ઓમ શાંતિ."
પ્રધાનમંત્રીએ યુક્રેનનાં રાષ્ટ્રપતિ સાથે ટેલિફોન પર વાત કરી

પ્રધાનમંત્રી નરેન્દ્ર મોદીએ આજે યુક્રેનનાં રાષ્ટ્રપતિ મહામહિમ શ્રી વોલોદીમીર જેલેન્સ્કી સાથે ટેલીફોન પર વાત કરી હતી. પ્રધાનમંત્રીએ રાષ્ટ્રપતિ જેલેન્સકીને યુક્રેનની રાષ્ટ્રપતિ ચૂંટણીમાં તેમનાં વિજય માટે અભિનંદન પાઠવ્યા હતા અને તાજેતરમાં સંપન્ન થયેલી સંસદીય ચૂંટણીઓમાં તેમની ‘સર્વન્ટ ઑફ ધ પીપલ પાર્ટી’ને વિજય બદલ શુભેચ્છા પાઠવી હતી. રાષ્ટ્રપતિ જેલેન્સ્કીએ પણ વ્યાપક જનાદેશ સાથે બીજા કાર્યકાળ માટે પદભાર સંભાળવા બદલ પ્રધાનમંત્રી મોદીને શુભેચ્છા પાઠવી હતી. ભારત અને યુક્રેન વચ્ચે મૈત્રીપૂર્ણ અને સૌહાર્દપૂર્ણ સંબંધોનો ઉલ્લેખ કરીને પ્રધાનમંત્રીએ દ્વિપક્ષીય વેપારી સંબંધોમાં થઈ રહેલી પ્રગતિ પર સંતોષ વ્યક્ત કર્યો હતો. તેમણે યુક્રેન સાથે અન્ય ઘણા ક્ષેત્રોમાં લાંબા ગાળાનાં પારસ્પરિક સહયોગની રૂપરેખા આપી હતી અને ભારપૂર્વક જણાવ્યું હતું કે, યુક્રેનની વિવિધ યુનિવર્સિટીઓમાં મોટી સંખ્યામાં ભારતીય વિદ્યાર્થીઓ અભ્યાસ કરી રહ્યાં છે, જેથી બંને દેશનાં લોકો વચ્ચે સંપર્ક વધારે મજબૂત થશે. પ્રધાનમંત્રીએ ગયા વર્ષે કીવથી દિલ્હી વચ્ચે શરૂ થયેલા હવાઈ સંપર્કથી બંને દેશો વચ્ચેનાં સંબંધો અને પર્યટનમાં આવેલી તેજીનો પણ ઉલ્લેખ કર્યો હતો. બંને નેતાઓએ પારસ્પરિક લાભનાં દ્વિપક્ષીય સંબંધોને વધારે મજબૂત કરવા માટે સંયુક્તપણે મળીને કામ કરવા તૈયાર રહેવાની કટિબદ્ધતાનો પુનરોચ્ચાર કર્યો હતો.
મંત્રીમંડળે ભારત અને ભૂટાન વચ્ચે પર્યાવરણનાં ક્ષેત્રમાં સાથસહકાર સ્થાપિત કરવા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રી મંડળની બેઠકે ભારત અને ભૂટાનની શાહી સરકાર વચ્ચે પર્યાવરણના ક્ષેત્રમાં સાથસહકાર પર સમજૂતીકરાર (એમઓયુ)ને મંજૂરી આપી દીધી છે. વિગતઃ સમજૂતીકરાર પર્યાવરણના સંરક્ષણ અને સમાનતા, પારસ્પરિક સહકાર અને એકબીજાના લાભ પર આધારિત કુદરતી સંસાધનોના મેનેજમેન્ટના ક્ષેત્રમાં બંને દેશો વચ્ચે ગાઢ અને લાંબા ગાળાના સાથસહકારના સંબંધો સ્થાપિત કરવા અને એને પ્રોત્સાહન આપવા સક્ષમ બનાવશે., જેમાં દરેક દેશમાં લાગુ કાયદા અને કાયદેસર જોગવાઈને ધ્યાનમાં લેવામાં આવશે. બંને પક્ષોના દ્વિપક્ષીય હિત અને પારસ્પરિક સંમતિની પ્રાથમિકતાઓને ધ્યાનમાં રાખીને સમજૂતીકરારમાં પર્યાવરણના નીચેના ક્ષેત્રોનો વિચાર કરવામાં આવ્યો છે: • હવા; • કચરો; • રાસાયણિક પદાર્થોનો નિકાલ; • આબોહવામાં પરિવર્તન; • સંયુક્તપણે નિર્ણય લેવા એવા અન્ય કોઈ પણ ક્ષેત્રો. આ સમજૂતીકરાર જે તારીખે હસ્તાક્ષર થશે એ તારીખથી અમલમાં આવશે અને 10 વર્ષના ગાળા માટે લાગુ રહેશે. બંને દેશો સમજૂતીકરારના ઉદ્દેશો પૂર્ણ કરવાના ઉદ્દેશ સાથે સાથસહકારની કામગીરીઓ સ્થાપિત કરવા બંને પક્ષોની સંશોધન સંસ્થાઓ અને તમામ સ્તરે સંસ્થાઓ, ખાનગી કંપનીઓ, સરકારી સંસ્થાઓને પ્રોત્સાહન આપવાનો આશય ધરાવે છે. બંને દેશો પ્રવૃત્તિઓની પ્રગતિની સમીક્ષા કરવા અને એનું વિશ્લેષણ કરવા સંયુક્ત કાર્યકારી જૂથ/દ્વિપક્ષીય બેઠકો યોજવાનો ઇરાદો પણ ધરાવે છે તથા સંબંધિત મંત્રાલયો/સંસ્થાઓને જોડાવાનું ચાલુ રાખશે, એકબીજાને પ્રગતિ અને સફળતાઓની જાણકારી આપશે. રોજગારીના સર્જનની સંભવિતતા સહિત મુખ્ય અસરઃ સમજૂતીકરાર (એમઓયુ) સરકારી અને ખાનગી એમ બંને ક્ષેત્રો દ્વારા અનુભવો, શ્રેષ્ઠ પદ્ધતિઓ અને ટેકનિકલ જાણકારીઓનું આદાનપ્રદાન કરશે તથા સ્થિર વિકાસમાં પ્રદાન કરશે. સમજૂતીકરાર પારસ્પિક હિતના ક્ષેત્રોમાં સંયુક્ત પ્રોજેક્ટ્સ માટે સંભવિતતા પ્રદાન કરશે. જોકે રોજગારીના નોંધપાત્ર સર્જનનો વિચાર કરવામાં આવ્યો નથી. ખર્ચઃ સૂચિત સમજૂતીકરાર (એમઓયુ)ની નાણાકીય અસર દ્વિપક્ષીય બેઠકો/સંયુક્ત કાર્યકારી જૂથ યોજવા પૂરતી મર્યાદિત છે, જે ભારત અને ભૂટાનમાં વારાફરતી યોજાશે. જ્યારે આ બેઠકોમાં પ્રતિનિધિઓ મોકલનાર પ્રવાસનો ખર્ચ ઉઠાવશે, ત્યારે યજમાન દેશ બેઠકોનું આયોજન કરવા અને અન્ય લોજિસ્ટિક વ્યવસ્થાનો ખર્ચ ઉઠાવશે. સૂચિત સમજૂતીકરારની નાણાકીય અસર મર્યાદિત છે. પૃષ્ઠભૂમિઃ પ્રજાસત્તાક ભારતના પર્યાવરણ, વન અને આબોહવામાં પરિવર્તન મંત્રાલય (એમઓઇએફસીસી)ના કેન્દ્રીય પ્રદૂષણ નિયંત્રણ બોર્ડ (સીપીસીબી) તથા ભૂટાનની શાહી સરકારના રાષ્ટ્રીય પર્યાવરણ પંચ (એનઇસી) વચ્ચે 11 માર્ચ, 2013ના રોજ સમજૂતીકરાર થયા હતા. આ એમઓયુ 10 માર્ચ, 2016ના રોજ પૂર્ણ થયા હતા. બંને પક્ષોએ અગાઉની સમજૂતીકરારને ધ્યાનમાં રાખીને પર્યાવરણના ક્ષેત્રમાં સાથસહકાર અને જોડાણ જાળવવાનો નિર્ણય લીધો છે.
ભારત- યુકે વર્ચ્યુઅલ શિખર મંત્રણા

પ્રધાનમંત્રી શ્રી નરેન્દ્ર મોદી અને યુનાઇટેડ કિંગડમના પ્રધાનમંત્રી આદરણીય શ્રી બોરિસ જ્હોન્સન વચ્ચે આજે વર્ચ્યુઅલ શિખર મંત્રણાનું આયોજન થયું હતું. ભારત અને યુકે લાંબા સમયથી મૈત્રી સંબંધો અને લોકશાહી, મૂળભૂત સ્વતંત્રતા અને કાયદાનું શાસન, મજબૂત પૂરકતા અને વધતા સુશાસન પ્રત્યેની પારસ્પરિક કટિબદ્ધતા દ્વારા રચાયેલી સહિયારી વ્યૂહાત્મક ભાગીદારી ધરાવે છે. દ્વીપક્ષીય સંબંધોને ‘વ્યાપક વ્યૂહાત્મક ભાગીદારી’ સુધી ઉન્નત કરવા માટે આ શિખર મંત્રણામાં મહત્વાકાંક્ષી ‘રોડમેપ 2030’ અપનાવવામાં આવ્યો હતો. આ રોડમેપ (ભાવિ રૂપરેખા) આગામી દસ વર્ષમાં લોકોથી લોકોના સંપર્કો, વ્યાપાર અને અર્થતંત્ર, સંરક્ષણ અને સુરક્ષા, આબોહવા સંબંધિત પગલાં અને આરોગ્ય જેવા મુખ્ય ક્ષેત્રોમાં ઊંડા અને મજબૂત જોડાણનો માર્ગ મોકળો કરશે. બંને નેતાઓએ કોવિડ-19ની પરિસ્થિતિ અને આ મહામારી સામે લડવા માટે વર્તમાન સહકાર વિશે ચર્ચા કરી હતી જેમાં રસી બાબતે સફળ ભાગીદારી સહિતના મુદ્દાઓ સમાવી લેવામાં આવ્યા હતા. ભારતમાં કોવિડ-19ના તીવ્ર બીજા ચરણમાં ઉભી થયેલી વિકટ સ્થિતિ દરમિયાન યુકે દ્વારા તાકીદના ધોરણે પૂરી પાડવામાં આવેલી તબીબી સહાયતા બદલ પ્રધાનમંત્રી મોદીએ યુકેના પ્રધાનમંત્રી જ્હોન્સનનો આભાર માન્યો હતો. પ્રધાનમંત્રી જ્હોન્સને યુકે અને અન્ય દેશોને ગયા વર્ષમાં ભારતે આપેલી સહાયતા બદલ પ્રશંસા કરી હતી જેમાં ભારતે જે પ્રકારે દવાઓ અને રસીનો જથ્થો પૂરો પાડ્યો તે કામગીરી પણ બિરદાવી હતી. બંને પ્રધાનમંત્રીએ દુનિયાની સૌથી મોટી પાંચમી અને છઠ્ઠી અર્થવ્યવસ્થા વચ્ચે વેપારની સંભાવનાઓને ઉજાગર કરવા માટે ‘ઉન્નત વેપાર ભાગીદારી’ (